Trgovina ljudima i zaštita prava žrtava

Okrugli sto za advokate

# *Kontekst*

Projekat „Jačanje prava žrtava trgovine ljudima u Srbiji sa akcentom na pravnu podršku“ sprovodi organizacija civilnog društva ASTRA – Akciji protiv trgovine ljudima, u saradnji sa kancelarijom Saveta Evrope u Beogradu, a u okviru zajedničkog programa Evropske unije i Saveta Evrope „Horizontal Facility za Zapadni Balkan i Tursku“, koji se sprovodi od 2023. do 2026. godine.

Izazovi na koje pokušava da odgovori ovaj projekat tiču se nedostataka efektivnosti upućivanja žrtava trgovine ljudima na besplatnu pravnu pomoć i na pravno savetovanje, ali i nedovoljnog broja advokata specijalizovanih za pružanje podrške štećenima/žrtvama trgovineljudima. Postojeća zakonska regulativa je obećavajuća i daje prostora za zaštitu žrtava trgovine ljudima, ali ju je potrebno sistematizovati i približiti advokatima koji će se naći u situaciji da zastupaju žrtve. Navedeni nedostaci primećeni su u brojnim analizama sprovedenim u proteklih par godina te se važnost ovog projekta ogleda se u blagovremenom obaveštavanju žrtava trgovine ljudima o njihovim pravima kao oštećenih/ svedoka kao i adekvatnom zastupanju u krivičnim i parničnim postupcima.

# *Svrha i cilj*

Okrugli sto je namenjan advokatima koji su zastupali i/ili će zastupati žrtve trgovine ljudima u cilju unapređenja njihovog znanja i veština u oblasti prepoznavanja trgovine ljudima i adekvatnog pristupa u radu sa žrtvama trgovine ljudima. Kroz prezentaciju, edukativne materijale i vežbe učesnici će imati priliku da steknu i prošire svoja znanja u oblasti međunarodne i nacionalne zakonske regulative u oblasti trgovine ljudima. Posebna pažnja biće posvećena pravnoj kvalifikacji i distinkiciji krivičnog dela trgovine ljudima od drugih srodnih krivičnih dela, kao i obrađivanju tema naknada štete i nekažnjavanje žrtva trgovine ljudima i drugih srodnih krivičnih dela.

Seminar uključuje i predstavljanje priručnika za advokate koji je objavila orgnaizacija ASTRA uz podršku eminentnih stručnjaka u oblasti borbe protiv trgovine ljudima.

# *Učesnici i predavači*

Učesnici radionice biće advokati koji su imali iskustva u zastupanju žrtva trgovine ljudima i koji su članovi neformalne mreže advokata koju je ASTRA inicirala 2009. Godine, kao i advokati koji su zainteresovani za zastupanje žrtava i temu trgovine ljudima koji žele da prošire svoja znanja u ovoj oblasti.

Okrugli sto će voditi sudija Vrhovnog kasacionog suda u penziji Radmila Dragičević Dičić i advoktica sa dugogodišnjim iskustvom u zastupanju žrtava trgovine ljudima Tijana Kostić.

|  |
| --- |
| 07.10.2024.  |
| **09:30 - 10:00** | **Registracija učesnika/ca i** Kafa dobrodošlice  |
| **10:0010:15** | **Pozdravna reč i uvodno obraćanje**Marija Anđelković, NVO ASTRAMirjana Majstorović, Savet Evrope |
| Ciljevi | * Uvodna obraćanja
* Informisanje učesnika o tehničkim detaljima
* Predstavljanje programa i ciljeva okruglog stola
* Predstavljanje učesnika i predavača
 |
| **10:15– 11:00** | **Međunarodni i nacionalni pravni okvir u oblasti suzbijanja trgovine ljudima**Radmila Dragičević Dičić, sudija Vrhovnog kasacionog sudaDiskusija |
| Ciljevi | * Pregled zakonskog okvira u oblasti trgovine ljudima
* Međunarodni standardi u i mogućnosti njihove primene u domaćoj praksi
* Upoznavanje učesnika sa primerima iz međunarodne i domaće prakse
 |
| **11:00 – 11.45** | **Procesni vidovi zaštite žrtve u krivičnom postupku**Tijana Kostić, advokaticaDiskusija |
| Ciljevi | * Sagledavanje raspoloživih mehanizmima zaštite žrtava tokom učešća u krivičnom postupku
* Bolje razumevanje značaja primene mehanizama zaštite žrtava
 |
| ***11:45 – 12:00*** | *Pauza za kafu i osveženje* |
| **12:00 – 13:00** | **Naknada štete žrtvama trgovine ljudima u krivičnom postupku: Smernice VKS** [**https://www.osce.org/files/f/documents/d/8/437726.pdf**](https://www.osce.org/files/f/documents/d/8/437726.pdf)**Primena odredbe o nekažnjavaju žrtava čl.26 Konvencije SE, OSCE Smernice** [**https://www.osce.org/files/f/documents/f/0/121654.pdf**](https://www.osce.org/files/f/documents/f/0/121654.pdf)Radmila Dragičević Dičić, sudija Vrhovnog kasacionog sudaDiskusija |
| Ciljevi | * Bolje poznavanje prava žrtava, uključujući i pravo na naknadu štete
* Razumevanje člana 26 Konvencije Saveta Evrope o borbi protiv trgovine ljudima, prikaz i razmena iskustva iz prakse a u vezi sa principom nekažnjavanja žrtava
 |
| **13:00-14:00** | **Uloga zakonskih zastupnika - Pristup usmeren na zaštitu žrtava trgovine ljudima**Tijana Kostić, advokaticaFilm: Odluka Ustavnog suda RSDiskusija |
| Ciljevi | * Priprema i smernice za prvi razgovor sa žrtvama
* Specifični izazovi u radu sa žrtvama trgovine ljudima
 |
| **14:00 – 15:00** | **Koktel i osveženje** |